钦定古今图书集成/明伦汇编/官常典/第735卷 > 叶琛
## 钦定古今图书集成/明伦汇编/官常典/第735卷 > 叶琛

按《明外史》本传：“琛字景渊，丽水人。博学有才藻。元末，
从石抹宜孙守处州，为画策，捕诛山寇叶贤三等，授
行省元帅。王师下处州，琛避走建宁。太祖以荐征至
金陵，授营田司佥事。寻迁洪都知府，佐邓愈镇守。祝
宗、康泰叛，愈脱走，琛被执不屈，大骂死之。追封南阳
郡侯，塑像耿再成祠，后祀功臣庙。南渡后，追谥贞肃。”